钦定古今图书集成/明伦汇编/氏族典/第384卷 > 李玙
## 钦定古今图书集成/明伦汇编/氏族典/第384卷 > 李玙

按《北齐书李玙传》：“玙字道璠，陇西成纪人，凉武昭王
暠之五世孙。父韶，有名魏代。玙温雅有识量，释褐太
尉行参军，累迁骠骑大将军、东徐州刺史。解州还，遂
称老疾，不求仕。齐受禅，进前将军，导从于圆丘行礼。
玙意不愿荣名两朝，虽以宿旧被征，过事即绝朝请。
天保四年卒。子诠、韫、诵。”